Пораз Византије у бици код Бугарофигона натерао ју је на плаћање данка Бугарима. Византијски цар Александар 912. године одбија плаћање данка због чега се сукоби обнављају. Византинци 20. августа 917. године доживљавају одлучан пораз код Анхијала након чега бугарске трупе настављају са маршем ка Цариграду. Византијски војсковођа Леон Фока успева да се спасе и морем стиже у Цариград где окупља последње византијске трупе којима организује одбрану од Бугара. Две војске се састају код села Катасиртаи. Византинци су поново одлучно поражени. Побуна Срба на Балкану спречила је Симеона да освоји Цариград.